**Ministru kabineta rīkojuma projekta “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Satiksmes ministrijai finansējumu valsts autoceļu atjaunošanas projektiem ar īstenošanas termiņu 2021.gadā, kas nepārsniedz 100 000 000 euro, tai skaitā ne mazāk kā 36 906 000 euro apmērā valsts autoceļu attīstībai saistībā ar administratīvi teritoriālo reformu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 22.septembra sēdes protokola Nr. 55, 38.§ “Informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.-2023.gadam”” 32.punkts.Ministru kabineta 2020.gada 8.decembra rīkojums Nr.741 “Par Satiksmes ministrijas saistībām projektu īstenošanai autoceļu jomā".Covid-19 infekcijas izplatības seku pārvarēšanas likuma 24. un 25.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2020.gada 22.septembra sēdes protokola Nr. 55, 38.§ “Informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.-2023.gadam”” 32.punktu, ir samazināta dotācija no vispārējiem ieņēmumiem un izdevumi pamatkapitāla veidošanai Satiksmes ministrijas budžeta apakšprogrammā 23.06.00 “Valsts autoceļu uzturēšana un atjaunošana” 2021. gadam 50 000 000 euro apmērā, vienlaikus nodrošinot, ka Satiksmes ministrijai valsts autoceļu atjaunošanai, sākot no 2021.gada, ir pieejams finansējums 100 000 000euro apmērā, nodrošinot to no Eiropas Atveseļošanas un noturības mehānisma (RRF), finansējuma Kohēzijas politikai 2014.-2020.gada plānošanas periodā (React-EU), citu finanšu instrumentu vai valsts budžeta ieņēmumu ietvaros.Ņemot vērā ārkārtējo situāciju valstī, ir svarīgi nepieļaut ekonomikas atdzišanu un stimulēt ekonomikas izaugsmi un uzņēmējdarbību. Tradicionāli ekonomikas lejupslīdes apstākļos līdzekļi pastiprināti tiek ieguldīti tādos publiskās infrastruktūras attīstības projektos kā autoceļu un tiltu būvniecība, kas veicina būvniecības un citu saistīto nozaru attīstību, nodrošina darba vietas un nodokļu ienākumus valsts budžetā. Latvijas Būvniecības padome 2020.gada 2.aprīļa vēstulē Nr. 3.4-3.1/2020/2224N, ņemot vērā ārkārtējo situāciju, ir aicinājusi, tostarp:1) pieņemt lēmumus un stiprināt būvniecības nozarē un sabiedrībā kopumā pārliecību, kas veicinātu publiskā sektora iesākto infrastruktūras investīciju projektu turpināšanu, pat vēlams to virzības paātrināšanu;2) stimulēt Latvijas ekonomiku, ieguldot papildu publisko finansējumu nekustamo īpašumu investīciju jomās jauniem projektēšanas un būvniecības projektiem un līgumiem.Papildus iepriekš minētajam 2020.gadā Eiropas Savienības fondu piešķirtais finansējums valsts autoceļiem ir samazinājies par 60,9 milj. euro jeb par 72,4%, salīdzinot ar 2019.gadu sastādot 30,1 milj. euro, taču 2021.gadā Eiropas Savienības fondu finansējums valsts autoceļiem nav piešķirts.Projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Satiksmes ministrijai finansējumu valsts autoceļu atjaunošanas projektiem ar īstenošanas termiņu 2021.gadā, kas nepārsniedz 100 000 000 euro, tai skaitā ne mazāk kā 36 906 000 euro apmērā valsts autoceļu attīstībai saistībā ar administratīvi teritoriālo reformu.Šāda finansējuma piešķiršana tika atbalstīta Koronavīrusa izraisītās slimības COVID-19 radīto ekonomisko seku operatīvās novēršanas vadības grupas uzņēmējdarbības un nodarbināto atbalstam sanāksmē 2021.gada 30.martā, kā arī saskaņota ar Finanšu ministriju bez iebildumiem.Finansējuma apmērs 100 000 000 euro ir pamatots ar Ministru kabineta 2020.gada 8.decembra rīkojumu Nr.741 “Par Satiksmes ministrijas saistībām projektu īstenošanai autoceļu jomā" (turpmāk – rīkojums Nr.741), kurā Satiksmes ministrijai (VSIA “Latvijas Valsts ceļi”) ir atļauts jau 2020.gadā uzsākt iepirkumu procedūru valsts autoceļu atjaunošanas projektiem, kuru īstenošanas termiņš ir 2021.gads, paredzot finansējumu, kas nepārsniedz 100 000 000 euro, tai skaitā ne mazāk kā 27 000 000 euro to autoceļu attīstībai, kas nepieciešami administratīvi teritoriālās reformas īstenošanai.Savukārt finansējuma apmērs valsts autoceļu attīstībai saistībā ar administratīvi teritoriālo reformu 36 906 000 euro apmērā ir pamatots Ministru kabineta 2021.gada 18.marta sēdē izskatītā Vides aizsardzības un reģionālās attīstības ministrijas informatīvā ziņojuma “Par investīciju programmas valsts autoceļu attīstībai administratīvi teritoriālās reformas kontekstā īstenošanu” (TA-390) pielikuma 1.sarakstā, kurā norādīti Vides aizsardzības un reģionālās attīstības ministrijas identificētie valsts autoceļu posmi, kuru būvniecība nepieciešama veiksmīgas administratīvi teritoriālās reformas īstenošanai un tā iespējama 2021.gadā (t.i. to būvniecības projekti ir augstā gatavības pakāpē).Valsts autoceļu tīklā normatīvi paredzētajā laikā neveiktie darbi ir 3,2 miljardu euro apmērā. Šāda situācija katru gadu tautsaimniecībai saskaņā ar VSIA “Latvijas Valsts ceļi” aprēķiniem rada zaudējumus 555 milj. euro*.*2020.gadā 1451,6 km jeb 16% valsts autoceļu ar melno segumu klasificējami kā ļoti sliktā stāvoklī esoši un tiem nepieciešama segas pārbūve (2018.gadā – 21,6%, 2019.gadā – 19%).2020.gadā 5926,6 km jeb 56% valsts autoceļu ar grants segumu klasificējami, kā ļoti sliktā stāvoklī esoši un tiem ir nepieciešama segas pārbūve (2018.gadā – 46,4%, 2019.gadā – 51%).1. tabulaMelno segumu stāvoklis uz valsts autoceļiem 2020.gadā

|  |  |  |  |  |
| --- | --- | --- | --- | --- |
| Autoceļu seguma stāvoklis pēc vizuālā vērtējuma | Galvenie autoceļi, % | Reģionālie autoceļi, % | Vietējie autoceļi, % | No kopējā garuma, % |
| Labs, ļoti labs |  76,3 |  48,6 |  39,4 |  50,7 |
| Apmierinošs |  8,4 |  18,1 |  25,1 |  18,6 |
| Slikts, ļoti slikts |  15,3 |  33,4  |  35,5 |  30,7 |

2. tabulaValsts autoceļu ar grants segumu stāvoklis 2020.gadā

|  |  |  |  |
| --- | --- | --- | --- |
| Autoceļu seguma stāvoklis pēc vizuālā vērtējuma | Reģionālie autoceļi, % | Vietējie autoceļi, % | No kopējā garuma, % |
| Labs |  7,8 |  6,6 |  6,7 |
| Apmierinošs |  31,5 |  37,9 |  37,4 |
| Slikts |  60,6 |  55,5 |  55,9 |

Šobrīd ir iespēja veikt papildu darbu apjomus, kas nodrošinātu autoceļu būvniecības nozares projektus 100 milj. euro apmērā, lai atjaunotu valsts galvenos, reģionālos un vietējos autoceļus, veiktu valsts autoceļu ar grants segumu divkārtu virsmas apstrādi, īstenotu satiksmes drošības uzlabošanas projektus, kā arī veikt valsts autoceļu tīklā esošo tiltu atjaunošanu un pārbūvi. Valsts autoceļu atjaunošanas projekti, ļaus realizēt arī autoceļu attīstības projektus administratīvi teritoriālās reformas kontekstā, kas būs būtisks ieguldījums kopējai Latvijas ekonomikas atveseļošanai pēc ārkārtējās situācijas beigām un nodrošinās novadu administratīvo centru labāku sasniedzamību, uzlabos piekļuvi valsts un pašvaldību sniegtajiem pakalpojumiem un darbavietām.Atbilstoši Ministru kabineta 2020.gada 8.decembra rīkojuma Nr.741 “Par Satiksmes ministrijas saistībām projektu īstenošanai autoceļu jomā” 1.punktā noteiktajam, VSIA “Latvijas Valsts ceļi” ir veikusi iepirkumu procedūras un 2021.gada aprīlī ir gatava slēgt 22 būvniecības darbu līgumus, kā arī maijā slēgt vēl 37 būvniecības darbu līgumus ar nosacījumu, ka ir pieejams finansējums.Vienlaikus jānorāda, ka autoceļu projektu īstenošanai būtiska ir savlaicīga projektēšanas darbu veikšana un būvdarbu sezonas izmantošana, ņemot vērā klimatisko apstākļu ietekmi uz būvdarbu veikšanas iespējamību.Papildus, ņemot vērā iepriekš minēto un pamatojoties uz iespējamo līgumu noslēgšanas laiku, avansa maksājumu lielumu un iepriekšējo gadu pieredzi būvdarbu sezonas laikā, ir sastādīts projektu realizācijai nepieciešamā finansējuma plūsmas sadalījums. Sastādītais finansējuma plūsmas sadalījums pa ceturkšņiem ir šāds:2021.gada 2.ceturksnis – 20 milj. euro;2021.gada 3.ceturksnis – 50 milj. euro;2021.gada 4.ceturksnis – 30 milj. euro. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Latvijas Valsts ceļi” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visa sabiedrība kopumā un ceļu būvniecības un saistīto nozaru komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts pozitīvi ietekmēs visu sabiedrību kopumā, jo, uzlabojoties valsts autoceļu stāvoklim, samazināsies sabiedrības zaudējumi, kas rodas no autotransporta ekspluatācijas izmaksām (amortizācija, degviela, apkope un remonti u.tml.) un no ceļā patērētā braukšanas laika izmaksām (jo sliktāks ceļa segums, jo mazāks braukšanas ātrums, līdz ar to ilgāks ceļā patērētais laiks).Projekts pozitīvi ietekmēs administratīvi teritoriālās reformas īstenošanu, jo nodrošinās novadu administratīvo centru labāku sasniedzamību un uzlabotu piekļuvi valsts un pašvaldību sniegtajiem pakalpojumiem un darbavietām.Projekts pozitīvi ietekmēs uzņēmējdarbību būvniecības un ar to saistītajās nozarēs, jo būs iespējams veikt papildu valsts autoceļu būvniecības darbus, gūstot papildu ieņēmumus, kā arī saglabājot darbavietas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 100 000 000 | 0 | 0 | 0 | 0 | 0 |
| 2.1. valsts pamatbudžets | 0 | 100 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -100 000 000 | 0 | 0 | 0 | 0 | 0 |
| 3.1. valsts pamatbudžets | 0 | -100 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | 0 | 100 000 000 | 0 | 0 | 0 | 0 | 0 |
| 5. Precizēta finansiālā ietekme | x    | 0 | x   | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu papildus piešķirtais finansējums tiks izmantots valsts autoceļu atjaunošanas projektu, tai skaitā saistībā ar administratīvi teritoriālo reformu, īstenošanai.2021.gadā plānotais finansējums 36 906 000 euro apmērā valsts autoceļu attīstībai saistībā ar administratīvi teritoriālo reformu sadalījumā pa posmiem norādīts Ministru kabineta 2021.gada 18.marta sēdē izskatītajā Vides aizsardzības un reģionālās attīstības ministrijas sagatavotajā informatīvā ziņojuma “Par investīciju programmas valsts autoceļu attīstībai administratīvi teritoriālās reformas kontekstā īstenošanu” pielikuma 1.sarakstā.Detalizētus aprēķinus sadalījumā pa realizējamiem projektiem būs iespējams veikt, kad būs noslēgušies iepirkumu konkursi un būs zināmas pretendentu iesniegto pieteikumu izmaksas. Tādejādi, jo lētākas būs darbu izmaksas, jo darbus būs iespējams veikt lielākā apjomā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Finanšu ministrija, Vides aizsardzības un reģionālās attīstības ministrija, VSIA “Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza: Valsts sekretāre I. Stepanova